*proiect*

GUVERNUL REPUBLICII MOLDOVA

H O T Ă R Î R E nr

din

Chişinău

**Cu privire la reorganizarea Întreprinderii de Stat**

**„Centrul Republican Experimental Protezare, Ortopedie şi Reabilitare”,**

**mun. Chişinău**

În temeiul art. 69, 85, 183, 184 Cod Civil al Republicii Moldova nr. 1107–XV din 06 iunie 2002 (Monitorul Oficial al Republicii Moldova, 2002, nr. 82–86, art. 661), art. 32 din Legea privind administraţia publică centrală de specialitate nr. 98 din 04 mai 2012 (Monitorul Oficial al Republicii Moldova, 2012, nr. 160–164, art. 537), precum şi în scopul îmbunătăţirii activităţii şi eficientizării managementului în domeniul protezării, ortopedie și reabilitare, Guvernul,

**HOTĂRĂŞTE:**

**1.** Se acceptă propunerea Ministerului Sănătăţii, Muncii și Protecției Sociale privind reorganizarea prin transformare în instituție publică a întreprinderii de stat „Centrul Republican Experimental Protezare, Ortopedie şi Reabilitare”, mun. Chişinău.

**2.** Instituția publică „Centrul Republican Experimental Protezare, Ortopedie şi Reabilitare”, mun. Chişinău, se va reorganiza prin fuziunea (absorbţia) întreprinderii de stat Sanatoriul–Preventoriu de Bază “Constructorul”, mun. Chișinău;

**3.** Ministerul Sănătăţii, Muncii și Protecției Sociale va exercita funcţia de fondator în instituția publică „Centrul Republican Experimental Protezare, Ortopedie şi Reabilitare”, şi, în termen de 6 (șase) luni:

1) va crea comisia de reorganizare a Instituției publice „Centrul Republican Experimental Protezare, Ortopedie şi Reabilitare”, care va asigura efectuarea tuturor procedurilor de reorganizare stipulate în punctul 1 și în punctul 2 din prezenta hotărîre, conform legislaţiei în vigoare;

2) va asigura, prin intermediul comisiei de reorganizare:

a) transformarea întreprinderii de stat „Centrul Republican Experimental Protezare, Ortopedie şi Reabilitare” în instituție publică „Centrul Republican Experimental Protezare, Ortopedie şi Reabilitare”;

b) fuziunea (absorbţia) întreprinderii de stat Sanatoriul–Preventoriu de Bază “Constructorul” de către instituția publică „Centrul Republican Experimental Protezare, Ortopedie şi Reabilitare”;

c) transmiterea patrimoniului persoanelor juridice respective către instituția nou–creată, în ordinea prevederilor Regulamentului cu privire la modul de transmitere a bunurilor proprietate publică aprobat prin Hotărîrea Guvernului nr. 901 din 31 decembrie 2015 (Monitorul Oficial al Republicii Moldova, 2016, nr. 1, art. 2).

3) aprobarea Regulamentul de organizare și funcționare al instituției publice „Centrul Republican Experimental Protezare, Ortopedie şi Reabilitare”.

**4.** Agenţia Servicii Publice va asigura modificarea documentaţiei cadastrale, precum și efectuarea altor modificări corespunzătoare în registrele de stat, în conformitate cu prevederile prezentei hotărîri.

**PRIM–MINISTRU Pavel FILIP**

Contrasemnează:

Viceprim–ministru,

Ministrul economiei și infrastructurii

Ministrul sănătății,

muncii și protecției sociale

Ministrul finanţelor